CELEX: 32020R0723
Language: hu
Date: 2020-03-04 00:00:00
Title: A bizottság (EU) 2020/723 Felhatalmazáson Alapuló Rendelete (2020. március 4.) a harmadik országok által kibocsátott pilótatanúsítványok elfogadására vonatkozó részletes szabályok megállapításáról és az 1178/2011/EU rendelet módosításáról

2.6.2020   
               
               
                  HU
               
               
                  Az Európai Unió Hivatalos Lapja
               
               
                  L 170/1
               
            
         A BIZOTTSÁG (EU) 2020/723 FELHATALMAZÁSON ALAPULÓ RENDELETE
         (2020. március 4.)
         a harmadik országok által kibocsátott pilótatanúsítványok elfogadására vonatkozó részletes szabályok megállapításáról és az 1178/2011/EU rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári légi közlekedés területén alkalmazandó közös szabályokról és az Európai Unió Repülésbiztonsági Ügynökségének létrehozásáról és a 2111/2005/EK, az 1008/2008/EK, a 996/2010/EU, a 376/2014/EU európai parlamenti és tanácsi rendelet és a 2014/30/EU és a 2014/53/EU európai parlamenti és tanácsi irányelv módosításáról, valamint az 552/2004/EK és a 216/2008/EK európai parlamenti és tanácsi rendelet és a 3922/91/EGK tanácsi rendelet hatályon kívül helyezéséről szóló, 2018. július 4-i (EU) 2018/1139 európai parlamenti és tanácsi rendeletre (1) és különösen annak 68. cikke (3) bekezdésére,
         mivel:
         
                     (1)
                  
                  
                     Az (EU) 2018/1139 rendelet elfogadásával és különösen annak 68. cikke értelmében a Bizottság felhatalmazást kapott arra, hogy felhatalmazáson alapuló jogi aktusokat fogadjon el a harmadik országok jogszabályai alapján kiállított, ugyanakkor az (EU) 2018/1139 rendeletben előírtakkal egyenértékű biztonsági szintet garantáló, a polgári légi közlekedésre vonatkozó szabályoknak való megfelelést igazoló tanúsítványok és egyéb dokumentumok elfogadása tárgyában.
                  
               
                     (2)
                  
                  
                     E rendelet fő célja, hogy a jelenlegi jogi keretet összhangba hozza az (EU) 2018/1139 rendelettel, ezért az 1178/2011/EU bizottsági rendelet (2) 8. cikkének, III. mellékletének és kapcsolódó, a harmadik országbeli tanúsítványok elfogadására vonatkozó rendelkezéseinek tartalmát felhatalmazáson alapuló jogi aktusba kell foglalni. Ezen túlmenően a szóban forgó rendelkezéseknek mostantól a harmadik országok által kibocsátott, vitorlázó repülőgépekre és ballonokra érvényes tanúsítványok elfogadására vonatkozó szabályokat is tartalmazniuk kell.
                  
               
                     (3)
                  
                  
                     Az 1178/2011/EU rendelet felsorolja a harmadik országok által kibocsátott engedélyek elfogadására vonatkozó feltételeket. Az 1178/2011/EU rendeletnek megfelelően bizonyos feltételek mellett a tagállamok elfogadhatják a harmadik országok által kibocsátott pilóta-szakszolgálati engedélyeket, vagy az ilyen harmadik országbeli engedélyek birtokosai az engedélyek kérelmezésekor beszámítást kaphatnak. A szóban forgó beszámítást jelenleg egy jóváhagyott képzési szervezet ajánlása alapján határozzák meg.
                  
               
                     (4)
                  
                  
                     Az (EU) 2018/1119 bizottsági rendeletnek (3) megfelelően egyszerűsödtek az egyes nem kereskedelmi pilóta-szakszolgálati engedélyek és jogosítások megszerzésére irányuló képzést nyújtó képzési szervezetekre vonatkozó szabályok, és bevezették a bejelentett képzési szervezet (a továbbiakban: DTO) fogalmát. Ezért a harmadik országok által kibocsátott engedélyek elfogadására vonatkozó szabályokat naprakésszé kell tenni annak érdekében, hogy a DTO-k beszámítást alkalmazhassanak olyan, harmadik országbeli engedélyekkel rendelkező személyek számára, akik az uniós jogi keret alapján kiadott engedélyért folyamodnak.
                  
               
                     (5)
                  
                  
                     Ezért az 1178/2011/EU rendelet 8. cikkét, valamint III. mellékletét, amelyek jelenleg a harmadik országok által kibocsátott engedélyek elfogadására vonatkozó követelményeket tartalmazzák, el kell hagyni,
                  
               ELFOGADTA EZT A RENDELETET:
         1 SZAKASZ
         
            ÁLTALÁNOS RENDELKEZÉSEK
         
         
            1. cikk
            Hatály
            Ez a rendelet megállapítja a harmadik országok jogszabályaival összhangban kibocsátott pilóta-szakszolgálati engedélyek és kapcsolódó jogosítások, jogosultságok vagy tanúsítványok, valamint kapcsolódó orvosi minősítések elfogadásának feltételeire vonatkozó részletes szabályokat.
         
         
            2. cikk
            Fogalommeghatározások
            
               (1)   E rendelet alkalmazásában az 1178/2011/EU rendeletben, az (EU) 2018/395 bizottsági rendeletben (4) és az (EU) 2018/1976 bizottsági végrehajtási rendeletben (5) szereplő fogalommeghatározásokat kell alkalmazni.
            
            
               (2)   Ezenkívül e rendelet alkalmazásában a „gyártói repülések” a 965/2012/EU bizottsági rendelet (6) 6. cikkének (3) bekezdésében említett repülések.
            
         
         
            3. cikk
            Harmadik országok által kibocsátott engedélyek elfogadása
            Az Unió és egy harmadik ország között az (EU) 2018/1139 rendelet 68. cikke (1) bekezdésének a) pontjával összhangban kötött nemzetközi megállapodások sérelme nélkül a tagállamok:
            
                        a)
                     
                     
                        e rendelet 2. szakaszával összhangban elfogadhatják a harmadik országok jogszabályaival összhangban kibocsátott pilóta-szakszolgálati engedélyeket és a kapcsolódó jogosításokat, jogosultságokat vagy tanúsítványokat, valamint a kapcsolódó orvosi minősítéseket;
                     
                  
                        b)
                     
                     
                        az esettől függően az 1178/2011/EU rendelet 3. cikkének, az (EU) 2018/395 rendelet 3a. cikkének, illetve az (EU) 2018/1976 végrehajtási rendelet 3a. cikkének megfelelően a valamely harmadik ország által a nemzetközi polgári repülésről szóló, 1944. december 7-én Chicagóban aláírt egyezmény (a továbbiakban: Chicagói Egyezmény) 1. melléklete szerint kibocsátott, egyenértékű szakszolgálati engedéllyel, jogosítással, jogosultsággal vagy tanúsítvánnyal rendelkező kérelmezők részére – egy jóváhagyott képzési szervezet vagy egy bejelentett képzési szervezet ajánlása alapján beszámított tapasztalatot, illetve képesítéseket figyelembe véve – kiadhatnak azokkal egyenértékű engedélyeket, feltéve, hogy e kérelmezők megfelelnek a 3. szakasz követelményeinek;
                     
                  
                        c)
                     
                     
                        teljes egészében beszámíthatják az elméleti vizsgára és a jártassági vizsgára bocsátás előzetes tanfolyamvégzési követelményeinek teljesítését a harmadik országok által vagy nevében a Chicagói Egyezmény 1. mellékletének megfelelően kibocsátott légitársasági pilóta-szakszolgálati engedélyek (ATPL) birtokosai számára, feltéve, hogy a szóban forgó birtokosok megszerezték az adott légijármű-kategóriára szóló ATPL kibocsátása tekintetében az 1178/2011/EU rendelet I. mellékletének F. alrészében előírt tapasztalatot, és a harmadik országbeli engedély az ATPL jártassági vizsgán használt légi járműre érvényes típusjogosítást tartalmaz;
                     
                  
                        d)
                     
                     
                        kiadhatnak repülőgép- vagy helikopter-típusjogosításokat az 1178/2011/EU rendelettel összhangban kibocsátott olyan szakszolgálati engedélyek birtokosai számára, akik megfelelnek a harmadik ország által a szóban forgó jogosítások kibocsátására vonatkozóan meghatározott követelményeknek; ezek a jogosultságok a szóban forgó harmadik országban lajstromozott légi járművekre korlátozódnak, de ez a korlátozás feloldható, amennyiben a pilóta eleget tesz az e rendelet 10. cikkében foglalt követelményeknek.
                     
                  
         2. SZAKASZ
         
            AZ ENGEDÉLYEK ÉRVÉNYESÍTÉSE
         
         
            4. cikk
            Az engedélyek érvényesítésére vonatkozó általános rendelkezések
            
               (1)   A tagállamok illetékes hatóságai érvényesíthetik a harmadik országok által a Chicagói Egyezmény 1. mellékletében foglalt követelményeknek megfelelően kiadott pilóta-szakszolgálati engedélyeket.
            
            
               (2)   E rendelet rendelkezéseinek alkalmazásában a tagállam illetékes hatósága az alábbiak valamelyike lehet:
               
                           a)
                        
                        
                           az Unió területén lakóhellyel rendelkező pilóták esetében a pilóta lakóhelye vagy letelepedési helye szerinti tagállam illetékes hatósága;
                        
                     
                           b)
                        
                        
                           azon pilóták esetében, akiknek a lakóhelye nem az Unió területén van, annak a tagállamnak az illetékes hatósága, ahol az az üzemben tartó, amelynek alkalmazásában repülnek vagy repülni szándékoznak, székhellyel rendelkezik, vagy ahol az a légi jármű, amellyel repülnek vagy repülni szándékoznak, lajstromozva van.
                        
                     
            
               (3)   Az engedélyek érvényesítésére érvényességi időtartam vonatkozik, amely nem haladhatja meg az egy évet, és a jogosultságok gyakorlására csak addig van lehetőség, amíg az engedély érvényes.
               Ezt az időtartamot az engedélyt eredetileg érvényesítő illetékes hatóság egy alkalommal és legfeljebb egy évvel meghosszabbíthatja, amennyiben az érvényességi időtartam alatt a pilóta kérvényt nyújtott be, vagy képzésen vesz részt egy, az 1178/2011/EU rendelet I. melléklete (FCL rész) szerinti szakszolgálati engedély megszerzése érdekében. Ez utóbbi esetben a hosszabbítás az engedélynek az 1178/2011/EU rendelet I. mellékletével (FCL rész) összhangban történő kiállításához szükséges időszakra terjed ki.
            
            
               (4)   A valamely tagállam által érvényesített szakszolgálati engedélyek birtokosai az 1178/2011/EU rendelet I. mellékletében (FCL rész) meghatározott követelményekkel összhangban gyakorolhatják jogosultságaikat.
            
         
         
            5. cikk
            Kereskedelmi célú légi fuvarozásra, illetve egyéb kereskedelmi tevékenységre érvényes pilóta-szakszolgálati engedélyek
            A kereskedelmi célú légi fuvarozásra, illetve egyéb kereskedelmi tevékenységre érvényes pilóta-szakszolgálati engedélyek érvényesítéséhez a birtokosoknak a következő követelményeknek kell megfelelniük a kívánt jogosultságoktól függően:
            
                        a)
                     
                     
                        jártassági vizsga formájában teljesítik a típus- vagy osztályjogosítás meghosszabbításának az 1178/2011/EU rendelet I. melléklete (FCL rész) szerinti, a meglévő engedély jogosultságaira vonatkozó követelményeit;
                     
                  
                        b)
                     
                     
                        számot adnak az üzemeltetési követelmények és az 1178/2011/EU rendelet I. melléklete (FCL rész) vonatkozó részeinek ismeretéről;
                     
                  
                        c)
                     
                     
                        az 1178/2011/EU rendelet I. melléklete (FCL rész) FCL.055 pontjának megfelelően számot adnak nyelvismeretükről;
                     
                  
                        d)
                     
                     
                        rendelkeznek az 1178/2011/EU rendelet IV. melléklete (MED rész) szerinti érvényes, 1. osztályú orvosi minősítéssel;
                     
                  
                        e)
                     
                     
                        repülőgépek esetében az a)–d) pontban meghatározott követelményeken túlmenően megfelelnek az e rendelet mellékletének 1. táblázatában a tapasztalatra vonatkozóan meghatározott követelményeknek is;
                     
                  
                        f)
                     
                     
                        helikopterek esetében az a)–d) pontban meghatározott követelményeken túlmenően megfelelnek az e rendelet mellékletének 2. táblázatában a tapasztalatra vonatkozóan meghatározott követelményeknek is.
                     
                  
         
            6. cikk
            Nem kereskedelmi tevékenységre érvényes pilóta-szakszolgálati engedélyek műszerjogosítással
            A műszerjogosítással társított magánpilóta-szakszolgálati engedélyek, illetve műszerjogosítással társított kereskedelmi pilóta-szakszolgálati engedélyek (CPL) és légitársasági pilóta-szakszolgálati engedélyek (ATPL) érvényesítéséhez, amennyiben a pilóta csak a magánpilóta jogosultságait kívánja gyakorolni, a birtokosoknak meg kell felelniük az alábbi követelmények mindegyikének:
            
                        a)
                     
                     
                        jártassági vizsgát tesznek a meglévő szakszolgálati engedély jogosultságainak megfelelő műszerjogosításhoz, illetve típus- vagy osztályjogosításhoz az 1178/2011/EU rendelet I. melléklete (FCL rész) 7. és 9. függelékével összhangban;
                     
                  
                        b)
                     
                     
                        számot adnak tudásukról a légi jog, a repülésmeteorológiai kódok, a repüléstervezés és repülési teljesítmények (IR), valamint az emberi teljesítőképesség tárgykörökben;
                     
                  
                        c)
                     
                     
                        az 1178/2011/EU rendelet I. melléklete (FCL rész) FCL.055 pontjának megfelelően számot adnak nyelvismeretükről;
                     
                  
                        d)
                     
                     
                        rendelkeznek a Chicagói Egyezmény 1. melléklete szerint kiadott érvényes, legalább 2. osztályú orvosi minősítéssel;
                     
                  
                        e)
                     
                     
                        rendelkeznek legalább 100 órányi műszeres repülési tapasztalattal parancsnokpilótaként az adott légijármű-kategóriában.
                     
                  
         
            7. cikk
            Nem kereskedelmi tevékenységre érvényes pilóta-szakszolgálati engedélyek műszerjogosítás nélkül
            A műszerjogosítás nélküli magánpilóta-szakszolgálati engedélyek, illetve CPL és ATPL szakszolgálati engedélyek érvényesítéséhez, amennyiben a pilóta csak a magánpilóta jogosultságait kívánja gyakorolni, a birtokosoknak meg kell felelniük az alábbi követelmények mindegyikének:
            
                        a)
                     
                     
                        számot adnak tudásukról a légi jog és az emberi teljesítőképesség tárgykörökben;
                     
                  
                        b)
                     
                     
                        az 1178/2011/EU rendelet I. mellékletének (FCL rész) FCL.235 pontjában foglaltak szerint sikeresen teljesítik a magánpilóta-szakszolgálati engedély (PPL) megszerzéséhez szükséges jártassági vizsgát;
                     
                  
                        c)
                     
                     
                        teljesítik az 1178/2011/EU rendelet I. melléklete (FCL rész) H. alrészében foglalt, a típus- vagy osztályjogosítások kiadására vonatkozó, a meglévő szakszolgálati engedély jogosultságainak megfelelő követelményeket;
                     
                  
                        d)
                     
                     
                        rendelkeznek a Chicagói Egyezmény 1. melléklete szerint kiadott legalább 2. osztályú orvosi minősítéssel;
                     
                  
                        e)
                     
                     
                        az 1178/2011/EU rendelet I. melléklete (FCL rész) FCL.055 pontjának megfelelően számot adnak nyelvismeretükről;
                     
                  
                        f)
                     
                     
                        rendelkeznek legalább 100 órányi repülési tapasztalattal pilótaként az adott légijármű-kategóriában.
                     
                  
         
            8. cikk
            Korlátozott időtartamú speciális feladatokra kiadott pilóta-szakszolgálati engedélyek érvényesítése
            
               (1)   A fenti cikkektől eltérve, a gyártói repülések esetében a tagállamok illetékes hatóságai elfogadhatnak a Chicagói Egyezmény 1. mellékletével összhangban egy harmadik ország által kiállított szakszolgálati engedélyt maximum 12 hónapos időtartamra, korlátozott időtartamú speciális feladatokra, mint például: üzemeltetés megkezdése előtti gyakorlórepülés, bemutató, átszállító repülések vagy repülési tesztek, feltéve, hogy a kérelmező megfelel a következő követelményeinek:
               
                           a)
                        
                        
                           rendelkezik a Chicagói Egyezmény 1. mellékletével összhangban kiadott megfelelő szakszolgálati engedéllyel és orvosi minősítéssel, valamint a kapcsolódó jogosításokkal vagy képesítésekkel;
                        
                     
                           b)
                        
                        
                           közvetlenül vagy közvetve egy légijárműgyártó vagy egy légiközlekedési hatóság alkalmazásában áll.
                        
                     Ebben az esetben az illetékes hatóság a birtokos jogosultságait a típusjogosítások első kiadásához szükséges repülési képzésre és vizsgáztatásra, az üzemeltetők pilótái által végzett bevezető járatrepülés felügyeletére, repülőgép kihelyezésére vagy átszállítására történő repülésekre, bevezető járatrepülésre, bemutató repülésekre vagy repülési tesztekre korlátozza, az e bekezdésben előírt feladatoknak megfelelően.
            
            
               (2)   A 4–7. cikktől eltérve a tagállamok illetékes hatóságai – korlátozott idejű versenyrepülések vagy bemutatórepülések esetében – érvényesíthetnek egy harmadik ország által kiállított olyan szakszolgálati engedélyt, amely birtokosuk számára lehetővé teszi az 1178/2011/EU rendelet I. mellékletében (FCL rész) meghatározott PPL-jogosultságok gyakorlását, az (EU) 2018/395 rendelet III. mellékletében (BFCL rész) meghatározott ballonpilóta-szakszolgálati engedélyhez (BPL) vagy az (EU) 2018/1976 végrehajtási rendelet III. mellékletében (SFCL rész) meghatározott vitorlázórepülőgéppilóta-szakszolgálati engedélyhez (SPL) kapcsolódó jogosultságok gyakorlását, feltéve, hogy az alábbi követelmények mindegyike teljesül:
               
                           a)
                        
                        
                           az esemény előtt a verseny vagy bemutatórepülés szervezője megfelelően igazolja az illetékes hatóság felé, hogy hogyan fogja biztosítani, hogy a pilóta megismerkedjen a vonatkozó biztonsági információkkal és kezelni tudja a repüléssel kapcsolatos kockázatokat;
                        
                     
                           b)
                        
                        
                           a kérelmező rendelkezik a Chicagói Egyezmény 1. mellékletével összhangban kiadott megfelelő szakszolgálati engedéllyel és orvosi minősítéssel, valamint a kapcsolódó jogosításokkal vagy képesítésekkel.
                        
                     
            
               (3)   A 4–7. cikk rendelkezéseitől eltérve a tagállamok illetékes hatóságai meghatározott, nem kereskedelmi jellegű feladatokra naptári évenként legfeljebb 28 napra érvényesíthetnek egy harmadik ország által a Chicagói Egyezmény 1. mellékletében foglalt követelményekkel összhangban kiadott, a (2) bekezdésben említettek valamelyikével egyenértékű szakszolgálati engedélyt, feltéve, hogy a kérelmező megfelel az alábbi követelmények mindegyikének:
               
                           a)
                        
                        
                           rendelkezik a Chicagói Egyezmény 1. mellékletével összhangban kiadott megfelelő szakszolgálati engedéllyel és orvosi minősítéssel, valamint a kapcsolódó jogosításokkal vagy képesítésekkel;
                        
                     
                           b)
                        
                        
                           a meghatározott, korlátozott időtartamú speciális feladat végrehajtása előtt teljesített legalább egy ismerkedő repülést megfelelő képesítéssel rendelkező oktató felügyelete mellett.
                        
                     
         
         3. SZAKASZ
         
            SZAKSZOLGÁLATI ENGEDÉLYEK KONVERTÁLÁSA
         
         
            9. cikk
            A szakszolgálati engedélyek konvertálásának feltételei
            
               (1)   A tagállamok illetékes hatóságai az adott légijármű-kategóriára vonatkozó szakszolgálati engedélyeket konvertálhatják az 1178/2011/EU rendelet I. melléklete (FCL rész) szerinti egypilótás osztály- vagy típusjogosítással rendelkező PPL szakszolgálati engedéllyé, az (EU) 2018/395 rendelet III. melléklete (BFCL rész) szerinti BPL vagy az (EU) 2018/1976 végrehajtási rendelet III. melléklete (SFCL rész) szerinti SPL szakszolgálati engedéllyé, amennyiben az eredeti engedélyt valamely harmadik ország a Chicagói Egyezmény 1. mellékletében foglalt követelményekkel összhangban adta ki, és az engedély megfelel az alábbi kitételek valamelyikének:
               
                           a)
                        
                        
                           egyenértékű az (1) bekezdésben említett szakszolgálati engedélyekkel;
                        
                     
                           b)
                        
                        
                           CPL vagy ATPL.
                        
                     
            
               (2)   A konvertálandó szakszolgálati engedély birtokosának meg kell felelnie az adott légijármű-kategóriára meghatározott következő minimum követelményeknek:
               
                           a)
                        
                        
                           sikeres írásbeli vizsgát tesz a légi jog és az emberi teljesítőképesség tárgykörökben;
                        
                     
                           b)
                        
                        
                           az esettől függően sikeres PPL-, BPL- vagy SPL-jártassági vizsgát tesz az 1178/2011/EU rendelet I. melléklete (FCL rész), az (EU) 2018/395 rendelet III. melléklete (BFCL rész), illetve az (EU) 2018/1976 végrehajtási rendelet III. melléklete (SFCL rész) szerint;
                        
                     
                           c)
                        
                        
                           teljesíti a vonatkozó osztály- vagy típusjogosítás kiadására a H. alrésszel összhangban meghatározott követelményeket;
                        
                     
                           d)
                        
                        
                           rendelkezik az 1178/2011/EU rendelet IV. mellékletében (MED rész) foglalt követelményekkel összhangban előírt és kiállított orvosi minősítéssel;
                        
                     
                           e)
                        
                        
                           az 1178/2011/EU rendelet I. melléklete (FCL rész) FCL.055 pontjának megfelelően számot ad nyelvismeretéről;
                        
                     
                           f)
                        
                        
                           teljesít legalább 100 óra repülési időt pilótaként.
                        
                     
         
         4. SZAKASZ
         
            OSZTÁLY- ÉS TÍPUSJOGOSÍTÁSOK ELFOGADÁSA
         
         
            10. cikk
            Az osztály- és típusjogosítások elfogadásának feltételei
            Egy harmadik ország által kiadott szakszolgálati engedélyben szereplő érvényes osztály- vagy típusjogosítás beilleszthető egy, az 1178/2011/EU rendelet I. mellékletének (FCL rész) megfelelően kiadott szakszolgálati engedélybe, feltéve, hogy a kérelmező:
            
                        a)
                     
                     
                        megfelel a vonatkozó osztály- vagy típusjogosítás kiadására meghatározott tapasztalati követelményeknek és előfeltételeknek az FCL rész szerint;
                     
                  
                        b)
                     
                     
                        sikeresen teljesíti a vonatkozó osztály- vagy típusjogosítás kiadásához szükséges jártassági vizsgát az FCL rész szerint;
                     
                  
                        c)
                     
                     
                        rendelkezik friss repülési gyakorlattal;
                     
                  
                        d)
                     
                     
                        rendelkezik legalább:
                        
                                    i.
                                 
                                 
                                    a repülőgép-osztályjogosítások esetében 100 órányi repülési tapasztalattal pilótaként az adott osztályban;
                                 
                              
                                    ii.
                                 
                                 
                                    a repülőgép-típusjogosítások esetében 500 órányi repülési tapasztalattal pilótaként az adott típuson;
                                 
                              
                                    iii.
                                 
                                 
                                    a legfeljebb 3 175 kg megengedett legnagyobb felszállótömegű egy hajtóműves helikopterek esetében 100 órányi repülési tapasztalattal pilótaként az adott típuson;
                                 
                              
                                    iv.
                                 
                                 
                                    az összes többi helikopter esetében 350 órányi repülési tapasztalattal pilótaként az adott típuson.
                                 
                              
                  
         
            11. cikk
            Az 1178/2011/EU rendelet módosítása
            Az 1178/2011/EU rendelet a következőképpen módosul:
            
                        a)
                     
                     
                        a 8. cikket el kell hagyni;
                     
                  
                        b)
                     
                     
                        a III. mellékletet el kell hagyni.
                     
                  
         
            12. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 4-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 212., 2018.8.22., 1. o.
         
         
            (2)  A Bizottság 1178/2011/EU rendelete (2011. november 3.) a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről (HL L 311., 2011.11.25., 1. o.)
         
            (3)  A Bizottság (EU) 2018/1119 rendelete (2018. július 31.) az 1178/2011/EU rendelet bejelentett képzési szervezetek tekintetében történő módosításáról (HL L 204., 2018.8.13., 13. o.)
         
            (4)  A Bizottság (EU) 2018/395 rendelete (2018. március 13.) a ballonok üzemben tartására vonatkozó részletes szabályoknak a 216/2008/EK európai parlamenti és tanácsi rendelet értelmében történő meghatározásáról (HL L 71., 2018.3.14., 10. o.)
         
            (5)  A Bizottság (EU) 2018/1976 végrehajtási rendelete (2018. december 14.) a vitorlázó repülőgépek üzemben tartására vonatkozó részletes szabályoknak az (EU) 2018/1139 európai parlamenti és tanácsi rendelet értelmében történő meghatározásáról (HL L 326., 2018.12.20., 64. o.)
         
            (6)  A Bizottság 965/2012/EU rendelete (2012. október 5.) a légi járművek üzemben tartásához kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő meghatározásáról (HL L 296., 2012.10.25., 1. o.).
      
      
         
            MELLÉKLET
            A harmadik országok által vagy nevében kibocsátott szakszolgálati engedélyek elfogadásának feltételei
            
               1. táblázat
            
            
               A tapasztalatra vonatkozó követelmények repülőgépek esetében
            
            
                        Meglévő szakszolgálati engedély
                     
                     
                        Teljes repülési idő
                     
                     
                        Jogosultságok
                     
                     
                         
                     
                  
                        (1)
                     
                     
                        (2)
                     
                     
                        (3)
                     
                     
                         
                     
                  
                        ATPL(A)
                     
                     
                        > 1 500  óra parancsnokpilótaként többpilótás repülőgépen
                     
                     
                        Kereskedelmi légi fuvarozás többpilótás repülőgépen parancsnokpilótaként
                     
                     
                        (a)
                     
                  
                        ATPL(A) vagy CPL(A)/IR (*1)
                        
                     
                     
                        > 1 500  óra parancsnokpilótaként vagy másodpilótaként többpilótás repülőgépen, az üzemeltetési követelményeknek megfelelően
                     
                     
                        Kereskedelmi légi fuvarozás többpilótás repülőgépen másodpilótaként
                     
                     
                        (b)
                     
                  
                        MPL
                     
                     
                        > 1 500  óra másodpilótaként többpilótás repülőgépen, az üzemeltetési követelményeknek megfelelően
                     
                     
                        Kereskedelmi légi fuvarozás többpilótás repülőgépen másodpilótaként
                     
                     
                        (ba)
                     
                  
                        CPL(A)/IR
                     
                     
                        > l 000 óra parancsnokpilótaként a kereskedelmi légi fuvarozásban az IR megszerzése óta
                     
                     
                        Kereskedelmi légi fuvarozás egypilótás repülőgépen parancsnokpilótaként
                     
                     
                        (c)
                     
                  
                        CPL(A)/IR
                     
                     
                        > 1 000  óra parancsnokpilótaként vagy másodpilótaként egypilótás repülőgépen, az üzemeltetési követelményeknek megfelelően
                     
                     
                        Kereskedelmi légi fuvarozás egypilótás repülőgépen másodpilótaként, az üzemeltetési követelményeknek megfelelően
                     
                     
                        (d)
                     
                  
                        ATPL(A), CPL(A)/IR, CPL(A)
                     
                     
                        > 700 óra repülőgépen, ezen belül 200 óra abban a tevékenységi körben, amelyre az elfogadást kérelmezték, és 50 óra az említett szerepkörben az előző 12 hónap során
                     
                     
                        Jogosultságok gyakorlása nem kereskedelmi légi fuvarozási céllal üzemeltetett repülőgépeken
                     
                     
                        (e)
                     
                  
                        CPL(A)
                     
                     
                        > 1 500  óra parancsnokpilótaként a kereskedelmi légi fuvarozásban, amely magában foglal 500 óra repülési időt vízirepülőgépen
                     
                     
                        Kereskedelmi légi fuvarozás egypilótás repülőgépen parancsnokpilótaként
                     
                     
                        (f)
                     
                  
               
            
               2. táblázat
            
            
               A tapasztalatra vonatkozó követelmények helikopterek esetében
            
            
                        Meglévő szakszolgálati engedély
                     
                     
                        Teljes repülési idő
                     
                     
                        Jogosultságok
                     
                     
                         
                     
                  
                        (1)
                     
                     
                        (2)
                     
                     
                        (3)
                     
                     
                         
                     
                  
                        ATPL(H) érvényes IR jogosítással
                     
                     
                        > 1 000  óra parancsnokpilótaként többpilótás helikopteren
                     
                     
                        Kereskedelmi légi fuvarozás többpilótás helikopteren parancsnokpilótaként VFR és IFR szerinti műveletek során
                     
                     
                        (a)
                     
                  
                        ATPL(H) IR jogosultságok nélkül
                     
                     
                        > 1 000  óra parancsnokpilótaként többpilótás helikopteren
                     
                     
                        Kereskedelmi légi fuvarozás többpilótás helikopteren parancsnokpilótaként VFR szerinti műveletek során
                     
                     
                        (b)
                     
                  
                        ATPL(H) érvényes IR jogosítással
                     
                     
                        > 1 000  óra pilótaként többpilótás helikopteren
                     
                     
                        Kereskedelmi légi fuvarozás többpilótás helikopteren másodpilótaként VFR és IFR szerinti műveletek során
                     
                     
                        (c)
                     
                  
                        ATPL(H) IR jogosultságok nélkül
                     
                     
                        > 1 000  óra pilótaként többpilótás helikopteren
                     
                     
                        Kereskedelmi légi fuvarozás többpilótás helikopteren másodpilótaként VFR szerinti műveletek során
                     
                     
                        (d)
                     
                  
                        CPL(H)/IR (*2)
                        
                     
                     
                        > 1 000  óra pilótaként többpilótás helikopteren
                     
                     
                        Kereskedelmi légi fuvarozás többpilótás helikopteren másodpilótaként
                     
                     
                        (e)
                     
                  
                        CPL(H)/IR
                     
                     
                        > 1 000  óra parancsnokpilótaként a kereskedelmi légi fuvarozásban az IR megszerzése óta
                     
                     
                        Kereskedelmi légi fuvarozás egypilótás helikopteren parancsnokpilótaként
                     
                     
                        (f)
                     
                  
                        ATPL(H) IR jogosultságokkal vagy anélkül, CPL(H)/IR, CPL(H)
                     
                     
                        > 700 óra olyan helikoptereken, amelyek eltérnek a CS-27/29 vagy vele egyenértékű szabvány szerint tanúsított helikopterektől, ebből 200 óra abban a tevékenységi körben, amelyre az elfogadást kérelmezték, és 50 óra az említett szerepkörben az előző 12 hónap során
                     
                     
                        Jogosultságok gyakorlása nem kereskedelmi légi fuvarozási céllal üzemeltetett helikoptereken
                     
                     
                        (g)
                     
                  
               (*1)  A többpilótás repülőgépen repülő CPL(A)/IR-birtokosok az elfogadás feltételeként kötelesek az ICAO ATPL(A) szintű ismereteiket bizonyítani.
            
               (*2)  A többpilótás helikopteren repülő CPL(H)/IR-birtokosok az elfogadás feltételeként kötelesek az ICAO ATPL(H) szintű ismereteiket bizonyítani.